**כריסטופר קונדנט** (באנגלית, **Christopher Condent** ; סביבות 1710, פלימות' שבדבון, אנגליה - 1770, צרפת) היה פיראט אנגלי, שהוביל את החזרה לים המזרחי.

קריירה
------

שמו האמיתי של כריסטופר קונדנט אינו ברור. הוא נודע בשמות המשפחה קונדנט, קונגדון, קודון, קונור או קונדל. נקרא גם בשמות פרטיים שונים כולל ויליאם, כריסטופר, אדמונד, אדוארד או ג'ון. לעיתים קרובות הוא מכונה כריסטופר קונדנט, אך ידוע בעיקר בכינוי "בילי עם יד אחת". 

במהלך נסיעה ברחבי האוקיינוס האטלנטי, הרג קונדנט איש צוות הודי, שאיים להצית את מחסן אבקת השריפה של הספינה. זמן קצר לאחר מכן הם השתלטו על ספינת סוחר, ״הדוכס מיורק״. לאחר ההשתלטות הצוות התפצל בין שתי הספינות, כאשר כריסטופר קונדנט נבחר לקפטן ספינת הפיראטים.

סביב שנת 1718, כאשר וודס רוג'רס הפך למושל באיי בהאמה והוטל עליו התפקיד להשתלט על שודדי הים הקאריביים, עזבו קונדנט וצוותו את ניו פרובידנס. באיי כף ורדה תפסו קונדנט ואנשיו ספינה עם יין פורטוגזי. לאחר מכן הפליג קונדנט לברזיל, שם תפס ספינות נוספות, ומדי פעם כרת את אוזניהם ואת אפם של אסירים פורטוגזים. לאחר מכן הוא חזר לאזור כף ורדה, שם כבש שיירה של עשרים אוניות קטנות וספינת מלחמה הולנדית ליד סנטיאגו. קונדנט שמר על ספינת המלחמה, וכינה אותה ה״דרקון הלוהט״.

קונדנט שם מצור על הספינה האנגלית ״רייט״, וכן על ספינה פורטוגזית וכלי שיט הולנדי עם 26 תותחים. כשהוא השאיר את ה״רייט״ מאחור, הוא הוביל צי של שלוש אוניות לחוף הזהב (גאנה) שם השתלטו על ספינות נוספות: ״המלכה ההודית״, ״התהילה״, וספינה הולנדית נוספת.

באפריל 1719 הגיע קונדנט למדגסקר והקים בסיס בסאנט-מארי. שם הוא שילב כמה מהצוות הוותיק של ג'ון הלסי לשלו. הוא ניצל את הידע שלהם על האזור לטובתו כשהוא שט לאורך החוף ההודי והים האדום בחיפוש אחרי שלל נוסף. שודדי ים אחרים, כמו אדוארד אנגלנד וג'ון טיילור, שהיו על סיפונה של ספינת ״הפנינה״, עקבו אחר קונדנט מניו פרובידנס למדגסקר.

בניסיון לא להכעיס עוד יותר את ״חברת הודו המזרחית״, אסר קונדנט על הצוות שלו, להתעלל באנשי צוות או בנוסעים שהם תפסו. באותה עת, הנוכחות הקבועה של הצי המלכותי, באוקיינוס ההודי, הגדילה את הסיכונים של שודדי הים באופן משמעותי.

דגל הפיראטים המיוחס לקפטן קונדנט
קונדנט וצוותו חזרו לאי סיינט-מארי, וחילקו את השלל הגדול שתפסו, שכל אחד מהם קיבל בסביבות 3,000 ליש"ט כל אחד.  בשנת 1721 הפליגו קונדנט וארבעים מחברי הצוות האחרים שלו לאי בורבון ושם ניהלו משא ומתן עם מושל צרפת לקבל חנינה. עשרים או יותר מהגברים התיישבו באי. קונדנט התחתן עם גיסתו של המושל, ובשנת 1723 נסע לצרפת, שם התיישב עם אשתו בברטאן והפך לסוחר עשיר בסאן-מלו.

דגל
---

דגל ג'ולי רוג'ר המשויך בדרך כלל לקונדנט - היה מעוצב משלוש עצמות גולגולות וצלבי של עצמות על רקע שחור. לא בטוח שאמנם זה היה דיגלו ותוארך ל־1704. עיצוב דומה הופיע בסרט "פריגטות בלאקוול" של באסיל לובוק בשנת 1922  וב"פיראטיות במערב הודו ודיכויה" של פ. ברדלי בשנת 1923.  צ'ארלס גריי ייחס לו את הדגל הזה ב־1933 בסרט "שודדי הים המזרחי"  נראה כי אין מקורות תקופתיים המתארים את דגלו.

לקריאה נוספת
------------

* Clifford, Barry (2005). Return to Treasure Island and the Search for Captain Kidd. Perennial. מסת"ב 0-06-095982-7
* Clifford, Brandon (2008). "The Gold of Billy One-Hand". Expedition Whydah. Archived from the original (PDF) on 2010-02-15.
* Standish, Carol (April 2005). "Return to Treasure Island and the Search for Captain Kidd (book review)". Maine Harbors.

הערות שוליים
------------

1. ↑  Clifford, Brandon (2008). "The Gold of Billy One-Hand" (PDF). Expedition Whydah. p1.
2. 1 2 3  Piat, Denis. *Pirates & Privateers of Mauritius*, Editions Didier Millet, 2014
3. ↑  Leeson, Peter T. *Anarchy Unbound*, Cambridge University Press, 2014
4. 1 2  Fox, E. T. (2015). *Jolly Rogers, the True History of Pirate Flags*. Raleigh NC: Lulu.com. pp. 13–19. {{ISBN}9781326448172}}. Retrieved 3 December 2018.
5. ↑  Lubbock, Basil (1922). The Blackwall frigates. Glasgow: J. Brown & son, ltd. p. 92.
6. ↑  Bradlee, Francis Boardman Crowninshield (1923). Piracy in the West Indies and its suppression (Rio Grande Press 1990 reprint ed.). Salem MA: The Essex Institute. p. n5. Retrieved 3 December 2018.
7. ↑  Grey, Charles (1933). Pirates of the eastern seas (1618-1723): a lurid page of history. London: S. Low, Marston & co. ltd. pp. 16–17. Retrieved 3 December 2018.